Huningue
<s>Huningue (njemački: Hüningen) je grad i općina od 7,261 stanovnika na istoku Francuske u Deparmanu Haut-Rhin.</s>

<s>Geografske karakteristike 
Huningue se nalazi u Alzasu, na francusko-švicarsko-njemačkoj tromeđi, on je jedini francuski grad na Rajni (bez kanala).</s>

<s>Prostire se duž lijeve (zapadne) obale Rajne, a na istočnoj je švicarski grad Basel.</s>

<s>Historija</s>

<s>Huningue je prvi put dokumentiran 828. godine.</s><s>Za srednjeg vijeka bio je selo na velikom feudu - Colonge, koji je pripadao Biskupiji Basel, koji je u nekom trenutku (ne zna se kojem) postao vlasništvo Habsburgovaca.</s>

<s>Westfalskim mirom Huningue je kao i sve habsburške domene u Alzasu, pripao Kraljevini Francuskoj.</s><s>Kako se radilo o strateški važnom prijelazu preko Rajne, kralj Louis XIV je 1679. dao zadatak Vaubanu da podigne utvrdu.</s><s>Ona je od samog starta bila trn u oku Baselu, jer je smatrao prijetnjom.</s><s>Utvrda koja je punih 136 godina branila granicu, konačno je popustila 1815. nakon opsada; 1796.- 97. i 1813. pa je napuštena i razorena na zahtev Švicarske.</s><s>Tad su nastupila loša vremena, jer su 1846. reducirana općinska prava, na račun konkurentskih Saint-Louisa i Village-Neufa pa je Huningue sve do 1876. životario kao skromno garnizonsko mjesto.</s>

<s>Krajem 19. vijeka počeo je industrijski razvoj, prve tvornice svile, satova i duhana bile su filijale švicarskih, osnovane da se izbjegnu visoke carine u Njemačkom Carstvu.</s><s>Tad je grad dobio vodovod, kanalizaciju, plin, struju i tramvaj.</s>

<s>Razvoj je zaustavljen Prvim svjetskim ratom, Velikom ekonomskom krizom i konačno Drugim svjetskim ratom za kojeg je 60% grada razoreno, pa mu je broj stanovnika spao na 2,900 umjesto 4,000 prije rata.</s>

<s>Nakon rata općina je osnovala u Bazelskoj ulici na gotovo 100 hektara, industrijsku zonu, u kojoj su se smjestili ponajviše pogoni kemijske industrije.</s><s>Južnoj zoni je dodana nova Sjeverna zona prema Village-Neufu, njom upravlja Aglomeracija Saint-Louis.</s>

<s>Huningue je od 2002. član Tronacionalne Aglomeracije Basel, u kojoj sudjeluju francuski, švicarski i njemački gradovi.</s>

<s>Privreda
Današnji Huningue je manji industrijski centar u kom se proizvode; kemikalije, plastika i farmaceutika.</s><s>Od 2005. u njemu se nalazi Novartisov biotehnološki centar.</s>

<s>Za privredu grada važna je i luka kojom upravlja Privredna i industrijska komora Mulhousea.</s>

<s>Pobratimski gradovi</s>

<s>Huningue ima ugovore o pobratimstvu sa gradovima;
  Weil am Rhein, Njemačka od 1962.</s><s>Soustons, Francuska od 1979.</s>

<s>Izvori</s>

<s>Vanjske veze</s>

<s>Ville de Huningue (službene stranice)</s>

<s>Opštine u Francuskoj</s>

